CELEX: C2007/140/26
Language: fi
Date: 2007-06-23 00:00:00
Title: Asia C-213/07: Ennakkoratkaisupyyntö, jonka Symvoulio tis Epikrateias (Kreikka) on esittänyt 23.4.2007 — Michaniki AE v. Ethniko Symvoulio Radiotileorasis, Ypourgos Epikrateias, Pantechniki AE ja Syndesmos Epicheiriseon Periodikou Typou

23.6.2007   
            
            
               FI
            
            
               Euroopan unionin virallinen lehti
            
            
               C 140/16
            
         Ennakkoratkaisupyyntö, jonka Symvoulio tis Epikrateias (Kreikka) on esittänyt 23.4.2007 — Michaniki AE v. Ethniko Symvoulio Radiotileorasis, Ypourgos Epikrateias, Pantechniki AE ja Syndesmos Epicheiriseon Periodikou Typou
   (Asia C-213/07)
   (2007/C 140/26)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Symvoulio tis Epikrateias
   Pääasian asianosaiset
   
      Kantaja: Michaniki AE
   
      Vastaajat: Ethniko Symvoulio Radiotileorasis, Ypourgos Epikrateias, Pantechniki AE ja Syndesmos Epicheiriseon Periodikou Typou
   Ennakkoratkaisukysymykset
   
               1)
            
            
               Onko julkisia rakennusurakoita koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/37/ETY (EYVL L 199) 24 artiklaan sisältyvä niiden syiden luettelo, joiden vuoksi urakoitsijat suljetaan julkisten rakennusurakoiden ulkopuolelle, tyhjentävä vai ei?
            
         
               2)
            
            
               Mikäli kyseinen luettelo ei ole tyhjentävä, tavoitellaanko säännöksellä, jossa valtion taloudellisen toiminnan avoimuuden suojaamista koskevista syistä säädetään, että joukkoviestintää harjoittavien yritysten omistajan, yhtiömiehen, tärkeimmän osakkeenomistajan tai johtohenkilön asema ei ole sopusoinnussa sellaisen yrityksen, joka ottaa tehtäväkseen rakennustöiden tekemisen, tavaroiden toimituksen tai palvelujen suorituksen valtiolle tai oikeushenkilölle, joka kuuluu laajasti ymmärrettyyn valtiolliselleen sektoriin, omistajan, yhtiömiehen, tärkeimmän osakkeenomistajan tai johtajan aseman kanssa, yhteisön oikeuden yleisten periaatteiden mukaisia tavoitteita ja onko tämä täydellinen kielto myöntää julkisia hankintoja koskevia sopimuksia kyseisille yrityksille sopusoinnussa yhteisön oikeuden suhteellisuusperiaatteen kanssa?
            
         
               3)
            
            
               Mikäli direktiivin 93/37/ETY 24 artiklan mukaan kyseiseen artiklaan sisältyvien syiden, joilla urakoitsijat suljetaan pois hankintamenettelystä, luettelo on tyhjentävä tai mikäli riidanalaisella kansallisella säännöksellä ei voida katsoa tavoiteltavan yhteisön oikeuden yleisten periaatteiden mukaisia tavoitteita tai mikäli, lopuksi, kyseisessä kansallisessa säännöksessä säädetty kielto ei ole sopusoinnussa yhteisön oikeuden suhteellisuusperiaatteen kanssa, loukataanko edellä mainitulla direktiivillä, jossa kielletään säätämästä syiksi, joilla urakoitsija suljetaan julkisia rakennusurakoita koskevan hankintamenettelyn ulkopuolelle, tilanne, jossa urakoitsija itse tai sen johtohenkilö (kuten kyseisen yrityksen omistaja, sen tärkein osakkeenomistaja, sen yhtiömies tai johtaja) tai kyseisten johtohenkilöiden välihenkilöt toimivat joukkoviestintää harjoittavissa yrityksissä, jotka voivat luvattomasti vaikuttaa julkisia rakennusurakoita koskevaan hankintamenettelyyn sen yleisemmän vaikutusvallan avulla, jota niillä on, kilpailun suojaamista ja avoimuutta koskevia yleisiä periaatteita ja rikotaanko sillä Euroopan yhteisön perustamissopimuksen 5 artiklan toista kohtaa, jossa määrätään toissijaisuusperiaatteesta?